**Aleksandra Katarzyna "Ola" Wielgomas**, (s. 28. elokuuta 1999 Varsova, Puola) taiteilijanimeltään **Luna** on puolalainen laulaja ja lauluntekijä. Hän edustaa Puolaa vuoden 2024 Eurovision laulukilpailussa kappaleellaan "The Tower".

Varhaiselämä ja koulutus
------------------------

Wielgomas syntyi 28. elokuuta 1999 Puolan Varsovassa. Hän opiskeli viulunsoittoa *Tadeusz Baird* -nimisessä musiikkikoulussa Grodzisk Mazowieckissa. Vuodesta 2015 vuoteen 2018 saakka Wielgomas kävi poliittisten tieteiden ja lakitieteiden kursseilla. Vuonna 2018 hän aloitti opiskelun Varsovan yliopistossa.

Musiikkiura
-----------

### Uran alku

Vuonna 2010 Wielgomas liittyi *Arton lastenkuoroon*, joka esiintyi Varsovan Suuressa teatterissa. Hänen opettajanaan toimi Danuta Chmurska, joka opetti Wielgomasille laulua ja oopperalaulamista.

### 2018–2019: Ola Wielgomas

Vuonna 2018 Wielgomas teki yhteistyötä *Kayax*-nimisen levy-yhtiön kanssa osana "My Name Is New"-projektia. Osana tätä projektia Wielgomas julkaisi debyyttisinglensä nimeltään "Na wzgórzach niepokoju". Single julkaistiin Kayaxin kautta ja sen oli tuottanut Marcin Nierubiec ja sanoittanut Wielgomas itse. Kappaletta soitettiin *Polskie Radio Program III* -radiokanavalla. Toukokuussa 2019 Wielgomas esiintyi Jaga Hupałon studiolla osana Museoiden yö -kulttuuritapahtumaa. Saman vuoden kesäkuussa hän julkaisi seuraavan singlensä nimeltään "Zastyga". Heinäkuussa hän esiintyi *Naturalnie Mazury* -festivaalilla ja saman vuoden elokuussa *Pol'n'Rock* -festivaalilla.

### 2020–: Luna

Vuonna 2020 Wielgomas aloitti yhteistyön säveltäjä Michał "Fox" Królin kanssa ja he sävelsivät yhdessä kappaleen nimeltään "Luna", joka aloitti uuden suunnan Wielgomasin taiteellisella polulla. Samana vuonna Wielgomas julkaisi singlen nimeltään "Serca przemokną", joka kuitenkin poistettiin lyhyen ajan päästä.

Tammikuussa 2020 osana Puolan suurorkesterin 28. joulukeräystä Luna järjesti konsertin televisiostudiolla. Saman vuoden heinäkuussa hän esiintyi *Stodoła Clubilla* pidetyssä konsertissa yhdessä Cukier-nimisen bändin kanssa. 28. elokuuta Lhän lauloi kappaleen nimeltä "Dlaczego drzewa nic nie mówią" yhdessä puolalaisen laulajan Mela Kotelukin kanssa. 25. marraskuuta 2020 Luna julkaisi singlen nimeltään "Zgaś". Kappale sai erittäin hyvän vastaanoton ja se oli mukana vuoden 2020 parhaiden puolalaisten kappaleiden listoilla. Kappaletta soitettiin myös monilla radiokanavilla, kuten Chillizet-, Radio Eska- ja Polskie Radio Program I -radiokanavilla.

2. helmikuuta 2021 Luna julkaisi singlen nimeltään "Mniej". Singlen tekemisessä hän käytti avaruusääniä, kuten Venuksen (kauneuden, rakkauden ja taiteen symboli) ja Merkuriuksen ääniä (ymmärtäväisyyden symboli). Kappale oli mukana Radio Wawan Top 13, Radio Eskan Hot 20 ja Radio Victoria's Alterlist -listoilla. Samana vuonna julkaistiin Skytechin tekemä remix-versio kappaleesta.

21. huhtikuuta 2021 julkaistiin single nimeltään "Nie proszę o więcej", jonka Luna oli tehnyt yhdessä Marcin Maciejczakin kanssa. Kappaleelle julkaistiin myös musiikkivideo sanoituksineen. Kappale oli mukana RMF FM -radiokanavan Poplistalla. 29. huhtikuuta Luna julkaisi "Zgaś"-kappaleen englanninkielisen version nimeltään "Blind" sekä musiikkivideon kappaleelle. 20. toukukuuta hän julkaistiin single nimeltään "Wirtualne Przedmieście", joka käsittelee rajaa virtuaalisen ja oikean maailman välillä. Hän teki kappaleelle myös musiikkivideon, joka kuvattiin Varsovan kansallisessa etnografisessa museossa. 18. kesäkuuta julkaistiin kappaleen englanninkielinen versio nimeltään "Virtual Rivers". 12. elokuuta Luna julkaisi singlen nimeltään "Zabierz Nasze" ja 10. syyskuuta singlen nimeltään "Melt Away".

19. helmikuuta ilmoitettiin, että Luna edustaa Puolaa kappaleella "The Tower" vuoden 2024 Euroviisuissa Ruotsin Malmössä.

Diskografia
-----------

### Studioalbumit

| Nimi | Yksityiskohdat |
| --- | --- |
| Nocne zmory | * Julkaistu: 22. elokuuta 2022
* Levy-yhtiö: Polydor, Universal Music Polska
* Formaatit: CD, digitaalinen lataus, striimaus
 |

### EP-levyt

| Nimi | Yksityiskohdat |
| --- | --- |
| *Caught in the Night* | * Julkaistu: 26. marraskuuta 2021
* Levy-yhtiö: Universal Music Polska
* Formaatit: digitaalinen lataus, striimaus
 |

### Singlet

#### Pääartistina

| Nimi | Vuosi | Albumi / EP-levy |
| --- | --- | --- |
| "Na wzgórzach niepokoju" | 2018 | Albumitommat singlet |
| "Zastyga" | 2019 |
| "Luna" | 2020 |
| "Zgaś" | Nocne zmory |
| "Mniej" | 2021 |
| "Wirtualne przedmieście" |
| "Zabierz mnie" |
| "Blind" | *Caught in the Night* |
| "Virtual Rivers" |
| "Melt Away" |
| "Niewypowiedziane" | *Nocne zmory* |
| "Carol of the Bells" | Albumiton single |
| "Wystarczy" | 2022 | Nocne zmory |
| "Elon Musk (W ogniu się unoszę)" |
| "Nie budź mnie" |
| "Nocne zmory" |
| "Czerwien moich ust" |
| "Dynamit" | Albumitommat singlet |
| "Już nie zasnę" | 2023 |
| "Moja miłość" |
| "Lekko" |
| "Lost and Wild" |
| "The Tower" | 2024 |

#### Featuring-artistina

| Nimi | Vuosi | Albumi / EP-levy |
| --- | --- | --- |
| "Nie proszę o więcej"(Marcin Maciejczak feat. Luna) | 2021 | *Tamte dni* |
| "Nie mój sen"(Justyna Steczkowska feat. Luna) | 2022 | *Szamanka* |
| "Ciepło-Zimno"(Marie feat. Luna) | *Babyhands* |
| "Subterranean"(Miss Monique ja Avira feat. Luna) | 2023 | Albumiton single |

Lähteet
-------

* Luna will sing for Poland in Malmö *eurovision.tv*.  19.2.2024. EBU. Viitattu 20.2.2024. (englanniksi)

### Viitteet

1. ↑  Diaz, Sebastian: Poland: Luna heading to Eurovision with "The Tower"  19.2.2024. wiwibloggs.com. Viitattu 20.2.2024. (englanniksi)
2. ↑  Grace, Emily: 🇵🇱 Poland: Luna to Eurovision 2024  19.2.2024. eurovoix.com. Viitattu 20.2.2024. (englanniksi)
3. ↑  Jiandani, Sanjay (Sergio): Poland: Luna will defend the Polish colours at Eurovision 2024!  19.2.2024. esctoday.com. Viitattu 20.2.2024. (englanniksi)
4. ↑  Helgeson, Justina: Poland: Luna to Eurovision 2024 with "The Tower"  19.2.2024. eurovisionworld.com. Viitattu 20.2.2024. (englanniksi)
5. ↑  Nocne Zmory by LUNA *music.apple.com*.  22.4.2022. Viitattu 24.4.2022.
6. ↑  Caught in the Night - EP by LUNA *music.apple.com*.  26.11.2021. Viitattu 25.9.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Luna (Polish singer)